Arukäpp on olnud alates 1902. aastast, kui leeder-sõrmkäpp oli hävitatud, meie orhideede hulgas esimene õitseja. Kas 1989. aastal Ahvenamaalt reintrodutseeritud leeder-sõrmkäpp suudab edaspidi pakkuda konkurentsi esimese õitsejana või hääbub, on praegu veel vastamata küsimus. Hoolimata kaitserezhiimist väheneb arukäpa isendite arv pidevalt peamiselt metssigade kahjustuse tõttu. Millegipärast näivad  just arukäppade piklikümarjad juuremugulad olevat kujunenud metssigade erilisteks maiuspaladeks.